ร้านโอโตยะสาขานี้อยู่บนชั้นเดียวกับโรงหนัง ใหญ่พอประมาณ ที่นั่งเยอะพอควร เวลาเปิดปิดเหมือนห้าง เป็นร้านที่ขายอาหารญี่ปุ่นทั้งแบบตามสั่งและเป็นเซ๊ต ราคาสูงนิดๆ เมนูมีไม่มากนัก มาร้านครั้งแรกลองไป 3 อย่าง มีน้ำชาเขียวร้อนหรือเย็นฟรี เติมได้ไม่อั้น 
- สลัดมันฝรั่ง 69 บาท ช่วงนี้ถ้าสั่งพร้อมกับเมนูเซ็ตใช้สิทธิของซัมซุงจะได้เมนูนี้ฟรี รสชาติของสลัดมันฝรั่งออกจืดๆมันๆหอมพริกไทยนิดๆ ตัวมันฝรั่งบดได้ละเอียดเนื้อเนียนมาก กะหล่ำและผักอื่่นๆก็ถือว่าสดดี น้ำสลัดกลมกล่อมตามสไตล์น้ำสลัดญี่ปุ่นไม่เค็มเกิน รสชาติโดยรวมใช้ได้ ให้ 3.5/5
- คัตสึโทจิ เซ๊ตละ 289 บาท ข้าวเติมได้ไม่อั้น หุงมาได้พอดีๆ น้ำราดติดคาวนิดๆ แต่หวานกลมกล่อมดี หมูชิ้นใหญ่มากเนื้อนุ่มกลางๆและติดมันแต่ไม่เลี่ยนเลย ไข่ตุ๋นอร่อยนิ่มเนียนไม่เละมีเนื้อไก่ 1 ชิ้นรสกลมกล่อมเค็มซีอิ๊วนิดๆ  ผักดองสดกรอบดีแต่กลิ่นแรงไปนิด ซุปได้เนื้อผักเยอะมีเผือกผสมด้วยแต่รสชาติไม่ถูกปากมากนัก โดยรวม ให้ 3.6/5 
- ไอศกรีมชาเขียวในน้ำเต้าหู้ 75 บาท ถ้วยเล็กไปนิดนึง ไอศกรีมออกหวานนิดๆแต่หอมนมเด่นมาก กลิ่นชาเขียวกลางๆไม่เหนียวมากนัก ถั่วแดงกวนหวานนุ่มอร่อยมาก วุ้นชาเขียวเละและนิ่มออกๆจืดแต่กลิ่นชามาเต็มๆ โมจิหนึบนิดๆไม่เหนียวกำลังดี  ตัวน้ำเต้าหู้ออกจืดๆแต่หอมดีพอผสมกับน้ำเชื่อมที่หวานหอมเด่นรสชาติดีขึ้นมาก โดยรวมให้ 3.5/5
ราคาอาหารทั้งหมดจะบวกค่าบริการอีก 10% ตอนเช็คบิล การบริการในร้านทำได้พอใช้ยังไม่ถึงกับดีมากเพราะรู้สึกว่าพนักงานยังดูแลไม่ทั่วถึงนัก เวลาในการรอแต่ละอย่างถือว่าโอเคไม่นานเกินไป โต๊ะสะอาดเป็นระเบียบดี เป็นอีกร้านที่เหมาะกับคนที่ชอบอาหารญี่ปุ่นรสอ่อนๆไม่เข้มไปทางรสใดรสนึงมากเกินไป สั่งเป็นเซ๊ตดูจะคุ้มกว่าแบบเดี่ยวถ้าจะกินข้าว เพราะเติมข้าวได้ไม่อั้น ในกรณีที่สั่งเดี่ยวๆข้าวจะราคาถ้วยละ 35 บาทซึ่งถือว่าแพงพอควร วัตถุดิบที่เอามาทำอาหารดูมีคุณภาพเลยทำให้ราคาสูงตามแต่ทั้งนี้คาดว่าแต่ละสาขาไม่เหมือนกันเพราะเคยไปกินสาขาอื่นแล้วคุณภาพของวัตถุดิบด้อยกว่านี้มาก แต่สาขานี้ต้องบอกว่าใช้ได้อยู่ๆ
